Diari Oficial de la Generalitat Valenciana


Sumari del DOGV 735, del 04-01-1988 (1988/810287)

DECRET 201/1987, de 21 de desembre, del Consell de la Generalitat Valenciana, pel qual s'accepta la cessió gratuïta d'una parcel.la situada a Xàtiva, efectuada per l'Ajuntament de Xàtiva.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/12/21/201/dof/vci/html**

### Dades del document

Número de DOGV
:   735

Data del DOGV
:   04-01-1988

Secció del DOGV
:   DISPOSICIONS GENERALS

Número del document
:   1988/810287


Data del document
:   21-12-1987

Organisme emissor
:   Conselleria d'Economia i Hisenda

Tipus de document
:   Decret

Decret 201/1987, de 21 de desembre, del Consell de la Generalitat Valenciana, pel qual s'accepta la cessió gratüita d'una parcel.la situada a Xàtiva, efectuada per l'Ajuntament de Xàtiva.  
L?Ajuntament de Xàtiva, en sessió plenària celebrada el dia 23 de maig de 1984, acordà cedir gratuïtament a la Generalitat Valenciana una parcel·la propietat seua, de 995'65 m2, a fi d'ampliar el Centre de Formació Professional de Xàtiva, establint una compensació a favor d'aquest Ajuntament.  
Posteriorment, amb data 3 de setembre de 1987, i per unanimitat, l'Ajuntament acordà ratificar l'acord del Ple esmentat, suprimint l'apartat tercer, que establia la compensació segons la qual la Generalitat Valenciana cediria a l'Ajuntament de Xàtiva una parcel·la de 23'75 m2, i construiria una escala de accés des de l'Av. Selgas, ja que en la ubicació quedava dins de la parcel·la cedida per l'Ajuntament.  
A petició de la Conselleria de Cultura, Educació i Ciència, s'iniciaren els tràmits legals oportuns per a l'acceptació i formalització de la cessió gratuïta de la propietat realitzada per l'Ajuntament de Xàtiva a favor de la Generalitat Valenciana.  
De conformitat amb el que disposa l'article 22.1 de la Llei 3/1986, de 24 d'octubre, de Patrimoni de la Generalitat Valenciana, correspon al Consell l'acceptació de la cessió gratuïta indicada.  
En atenció d?aquests motius, a proposta del Conseller d'Economia i Hisenda, i amb la prèvia deliberació del Consell en la reunió del dia 21 de desembre de 1987,  
DECRETE:  
Article primer  
S'accepta la cessió gratuïta de la propietat feta per l'Ajuntament de Xàtiva a favor de la Generalitat Valenciana, de l?immoble següent:  
- Parcel·la de terreny denominat Camp d?Instrucció, a Xàtiva. Ocupa una superfície total de nou-cents noranta-cinc metres i seixanta-cinc centímetre i limita pel Nord, amb el Centre de Formació Professional; pel Sud, amb l'Avda. de Selgas; pe l?Est, amb terrenys d?Hidroelèctrica Espanyola, SA; i per l?Oest, amb la resta de la finca matriu.  
Es porció que se segrega, perquè en endavant figura com a finca nova i independent en el Registre de la Propietat, de la següent finca matriu:  
- Finca situada en el recinte de la ciutat de Xàtiva, Avda. de Selgas s/n, de tres hectàrees, cinquanta-quatre arrees, seixanta-vuit centiàreas i seixanta-vuit decímetres quadrats, i limitant: Nord, amb la finca del Ferrocarril a Alcoy i hort de Mare de Déu de la Seu i propietat del Comte d'Almodóvar; Sud, amb l'Avda. de Selgas (abans Passeig de l'Albereda); Est, carrer del Canonge Gonzalo Viñes (abans camí); i Oest, amb el camí denominat de Santa Anna i amb la finca 16.823.  
Aquesta finca figura inscrita en el Registre de la Propietat de Xàtiva, al tom 96, llibre 30, foli 75, finca 4.192, inscripció 2ª  
Article segon  
Aquesta cessió gratuïta de la propietat de l'immoble referenciat comporta el compromís per part de la Generalitat Valenciana d'ampliar el Centre de Formació Professional en el termini màxim de cinc anys, havent de mantenir-ne la destinació durant els trenta següents.  
Article tercer  
La propietat d'aquest immoble haurà d'incorporar-se a l?Inventari General de Béns i Drets de la Generalitat Valenciana i inscriuràs al seu nom en el Registre de la Propietat.  
Article quart  
La Conselleria d'Economia i Hisenda portarà a cap els tràmits necessaris per a l'efectivitat de tot el que disposa aquest Decret.  
València, 21 de desembre de 1987.  
El President de la Generalitat,  
JOAN LERMA BLASCO  
El Conseller d'Economia i Hisenda,  
ANTONIO BIRLANGA CASANOVA


Còpia Permalink ELI